Кхузахь хилла тасадалар сихха дирзира. Руфин Дороховна чевнаш д1айихкира, Татин дакъа юьрта д1адахьийтира. Г1алаб, Михаил говрашкара воьссира. Маракхийтира и шиъ Эвтархойн Ахьмадана. Бехха 1ийра уьш къамелаш деш. Дийца дуккха гулделлера, ганза дукха хан а яьлла. Д1асакъаьста сахьт т1ех1оьттича, поручик Лрмонтовс шен ворх1азза йолу тапча елира Ахьмадана совг1атана. Ахьмада шен детица кхелина мукъ болу шаьлта елира Лермонтовна. Цуьнан дит т1ехь яздина 1аьрбойн йоза дара.